2. ΠΡΟΕΔΡΙΚΟΝ ΔΙΑΤΑΓΜΑ της 4/25 Μαΐου 1935 Περί Τουριστικής Αστυνομίας, αρμοδιότητος και λειτουργίας αυτής. Άρθρ.1.-Παρά τω «Ελληνικώ Οργανισμώ Τουρισμού» συνιστάται Τουριστική Αστυνομία υπαγομένη εις την αρμοδιότητα του Υπουργείου των Εσωτερικών και συγκροτουμένη εξ αποσπάσεως ή μεταθέσεως αξιωματικών και οργάνων της Αστυνομίας των Πόλεων και της Χωροφυλακής. Άρθρ.10.-Η υγειονομική υπηρεσία των ανηκόντων εις την Τ.Α. ενεργείται παρά των ιατρών των ενεργούντων ταύτην εις τας κατά τόπους αστυνομικάς αρχάς. Άρθρ.11.-Η Διεύθυνσις της Τ.Α., εκδίδει μετά σύμφωνον γνώμην του Δ.Σ. του Ε.Ο.Τ. υπό την έγκρισιν του Υπουργού των Εσωτερικών αστυνομικάς διατάξεις τουριστικού περιεχομένου ισχυούσας είτε γενικώς καθ’ άπαν το Κράτος, είτε μερικώς εις τινα λουτρόπολιν, πόλιν, αρχαιολογικόν χώρον, τουριστικόν χώρον ή ζώνας εμφανίσεως εφαρμοζομένας παρά πάντων των οργάνων αστυνομίας και χωροφυλακής και ειδικώτερον των οργάνων της Τουριστικής Αστυνομίας. Άρθρ.12.-Η πειθαρχική δικαιοδοσία ασκείται παρά των αμέσων προϊσταμένων των οργάνων της Τουριστικής Αστυνομίας συμφώνως προς τας ισχυούσας διατάξεις των νόμων των διεπόντων τα σώματα αστυνομίας και χωροφυλακής, του διευθυντού, της υπηρεσίας ασκούντος επί πάντων των οργάνων της Τουριστικής Αστυνομίας δικαιοδοσίαν οίαν ο διευθυντής εγκληματολογικών υπηρεσιών. Άρθρ.13.-Δια την ειδικωτέραν εκπαίδευσιν των οργάνων της Τ.Α. δύναται δια διαταγής του διευθυντού της Τ.Α. μετά σύμφωνον γνώμην του γενικού διευθυντού αυτής να λειτουργήση παρά τω Ε.Ο.Τ. σχολή μετεκπαιδεύσεως δια την ειδίκευσιν των οργάνων εις τα της Τουριστικής Αστυνομίας και την τελειοποίησιν αυτών εις την χρήσιν ξένων γλωσσών. Αι δαπάναι αυτής βαρύνουσι τον Ε.Ο.Τ. Άρθρ.14.-Η διεύθυνσις της Τουριστικής Αστυνομίας εις περιπτώσεις μεγάλης τουριστικής κινήσεως, εορτών, τελετών, ή τουριστικών συγκεντρώσεων ενισχύει τους τουριστικούς σταθμούς και τας κατά τόπους αστυνομικάς αρχάς εξ άλλων τοιούτων Τ.Σ. ή εκ του κεντρικού τμήματος ή του των συνοδειών δι’ αναλόγου αριθμού αξιωματικών ή οργάνων της Τουριστικής Αστυνομίας προσωρινώς, επίσης δε όπου παρίσταται ανάγκη εκ των υπ’ αυτής ενεργουμένων επιθεωρήσεων ή την άσκησιν των καθηκόντων αυτής λαμβάνει τα κατά την κρίσιν της αναγκαιούντα μέτρα, εν συνεννοήσει μετά του Γεν. Διευθυντού του Τουρισμού και των κατά τόπους αστυνομικών αρχών. Άρθρ.15.-Τα όργανα Αστυνομίας Πόλεων και της Χωροφυλακής παρέχουσι πάντοτε την αναγκαίαν συνδρομήν εις τα όργανα της Τουριστικής Αστυνομίας και τ’ανάπαλιν οσάκις ήθελε ζητηθή. Άρθρ.16.-Ο Διευθυντής της Τουριστικής Αστυνομίας ευρίσκεται εις άμεσον σχέσιν μετά του Γεν. Διευθυντού του Ε.Ο.Τ. δια την λήψιν πάντων των αναγκαιούντων δια την πρόοδον του Τουρισμού μέτρων. Άρθρ.17.-Επί τη αιτήσει της διευθύνσεως Τ.Α. αι κατά τόπους αστυνομικαί αρχαί, όπου δεν υπάρχουσι τουριστικοί αστυνομικοί σταθμοί, υποχρεούνται να ορίζωσιν έν ή δύο αστυνομικά όργανα εις α ανατίθεται ή άσκησις των καθηκόντων της Τουριστικής Αστυνομίας και ειδικώτερον δια ζητήματα ευταξίας, καθαριότητος, μικροπωλητών - αχθοφόρων - ευταξίας σιδηροδρομικών σταθμών ή αποβαΣελ. 119 Λειτουργία Τουριστικής Αστυνομίας 18.Γ.α.2 θρών και γενικώς ζητήματα εμφανίσεως και η εκτέλεσις των διαβιβαζομένων εντολών της Διευθύνσεως Τουριστικής Αστυνομίας. Άρθρ.18.-Η δύναμις της Τουριστικής Αστυνομίας στρατωνίζεται μερίμνη των δύο αρχηγείων. Τα έξοδα εγκαταστάσεως γραφείων ιδιαιτέρας παραστάσεως των οργάνων και κινήσεως αυτών βαρύνουσι τον Ε.Ο.Τ., δι’ αποφάσεως δε του διοικητικού συμβουλίου αυτού θέλουσι καθορισθή ταύτα. Άρθρ.19.-Δια κανονιστικών Δ/των εγκρινομένων υπό των Υπουργών των Εσωτερικών και της Εθνικής Οικονομίας μετά γνώμην του διοικητικού συμβουλίου του Ε.Ο.Τ. καθορίζονται αι λεπτομέρειαι της Τουριστικής Αστυνομίας, τα της διεξαγωγής της εσωτερικής υπηρεσίας των γραφείων αυτής, τα των διακριτικών και της στολής των οργάνων ως και τα καθήκοντα και τας υποχρεώσεις των εις την Τουριστικήν Αστυνομίαν υπηρετούντων υπαλλήλων, αξιωματικών και κατωτέρων οργάνων. Άρθρ.2.-Η Τουριστική Αστυνομία έχουσα ως αποκλειστικήν αποστολήν την υποβοήθησιν των πάσης φύσεως σκοπών του «Ελληνικού Οργανισμού Τουρισμού» και την εφαρμογήν των υπό των κειμένων διατάξεων ανατιθεμένων εις αυτόν καθ’ όλον το Κράτος αστυνομικών αρμοδιοτήτων. 1.Ασκεί έλεγχον, εποπτείαν και επίβλεψιν εις την εν γένει ύπαρξιν όρων εξασφαλιζόντων την άμεμπτον τουριστικήν εμφάνισιν επί των τουριστικών ξενοδοχείων, επί των εστιατορίων, κέντρων ψυχαγωγίας και διασκεδάσεως συμπεριλαμβανομένων των θεάτρων και κινηματογράφων. 2.Ασκεί έλεγχον και εποπτείαν επί των σιδηροδρόμων, ατμοπλοίων, αεροχημάτων, αυτοκινήτων πάσης φύσεως και εν γένει παντός συγκοινωνιακού μέσου ως και των σταθμών αυτών. 3.Εποπτεύει και ελέγχει την κίνησιν και εμφάνισιν μικροπωλητών, σωφέρ και λεμβούχων. 4.Ασκεί εποπτείαν αφορώσαν εις παν ζήτημα εμφανίσεως, ευπρεπείας και κινήσεως επί των καθορισθησομένων εις εκάστην πόλιν και λουτρόπολιν «ζωνών εμφανίσεως». 5.Ελέγχει και παρακολουθεί τους ασκούντας επαγγέλματα διερμηνέως και ξεναγού. 6.Ελέγχει τους άνευ αδείας του Ελληνικού Οργανισμού Τουρισμού χορηγουμένης δι’ αποφάσεως του Διοικητικού Συμβουλίου αυτού χρησιμοποιούντας τον όρον «Τουριστικός» υπό πάσης φύσεως επιχειρηματιών ή οργανώσεων ιδιωτικού δικαίου. 7.Διαπιστοί και υποδεικνύει τας παρατηρουμένας ελλείψεις πάσης φύσεως συγκοινωνιακών μέσων και παντός ζητήματος σχετιζομένου με την κίνησιν των ξένων. 8.Λαμβάνει μέτρα τάξεως, ασφαλείας και ανέσεως κατά την άφιξιν, διαμονήν και αναχώρησιν των ξένων και κατά τας μεγάλας δι’ αυτοκινήτων ή άλλων μέσων εκδρομάς. 9.Εξασφαλίζει την επαφήν του «Ελληνικού Οργανισμού Τουρισμού» μετά των τοπικών Αστυνομικών Αρχών προς ευχερεστέραν και ταχυτέραν λήψιν μέτρων δια την άνετον διαμονήν, ελευθέραν κίνησιν και ασφάλειαν των ξένων. Η Διεύθυνσις της Τουριστικής Αστυνομίας ενεργούσα επιθεωρήσεις εις τας λουτροπόλεις, Τουριστικούς χώρους, αρχαιολογικούς χώρους, ζώνας εμφανίσεως, σταθμούς, αποβάθρας κλπ. λαμβάνει  Σελ. 118(α) τα κατά την κρίσιν της μέτρα, αναφέρει δε πάσαν έλλειψιν εις την Γενικήν Διεύθυνσιν του Ε.Ο.Τ. και προτείνει τα ληπτέα μέτρα δια την καθαριότητα ευταξίαν και ευκοσμίαν τούτων εφόσον υπάρχει ανάγκη δαπάνης. Υποβοηθεί τας τοπικάς Αστυνομικάς Αρχάς εις την άσκησιν των δια του παρόντος και των σχετικών νόμων προβλεπομένων καθηκόντων εις μέτρα κινήσεως, ευκοσμίας ευταξίας, κυκλοφορίας πεζών και οχημάτων και συνεργάζεται στενώς μετ’ αυτών δια τα Τουριστικά ζητήματα. Μεριμνά δια την διαφύλαξιν Τουριστικών πινακίδων, καταφυγίων, οδηγητικών σημάτων. Και τέλος ασκεί γενικώς πάσαν δια του παρόντος και των συναφών διατάξεων των νόμων περί Ε.Ο.Τ. ανατιθεμένην εις τον Ελληνικόν Οργανισμόν Τουρισμού εποπτείαν. Άρθρ.3.-Τα όργανα της Τουριστικής Αστυνομίας διέπονται υπό των διατάξεων των διεπουσών τα σώματα εξ ων απεσπάσθησαν και των ειδικών τοιούτων των αφορωσών την Τουριστικήν Αστυνομίαν. Βλ. και άρθρ.6 Α.Ν. 1169/1938 (κατωτ. αριθ. 7). Άρθρ.4-Η Τ.Α. συγκροτείται εκ της Διευθύνσεως αυτής εδρευούσης εν Αθήναις, του Κεντρικού Τουριστικού Τμήματος, ούτινος η αρμοδιότης εκτείνεται εις Αθήνας, Πειραιά και περίχωρα, της υπηρεσίας συνοδειών και των Τουριστικών σταθμών των κατά τόπους Αστυνομικών Αρχών. Βλ. και Α.Ν. 297/1968 (κατωτ. αριθ. 8). Άρθρ.5.-(Η Διεύθυνσις της Τουριστικής Αστυνομίας αποτελείται εξ ενός Αστυνόμου α΄ τάξεως ή Αστυνόμου Διευθυντού β΄ ή ταγματάρχου Χωροφυλακής, ως διευθυντού αυτής, εκλεγομένου παρά του Δ.Σ. του Ε.Ο.Τ. ανά τριετίαν, ενός μοιράρχου ή αστυνόμου ως υποδιευθυντού αυτής, εξ ενός υπαστυνόμου, ενός αρχιφύλακος και μιας δακτυλογράφου του Ε.Ο.Τ. Ο Διευθυντής και Υποδιευθυντής δεν θα ανήκωσιν ταυτοχρόνως εις το αυτό σώμα). Το Κεντρικόν Τουριστικόν Τμήμα αποτελείται εξ ενός Αστυνόμου ως διοικητού αυτού, 3 υπαστυνόμων, 4 αρχιφυλάκων και 25 αστυφυλάκων. Η εν Αθήναις υπηρεσία συνοδειών αποτελείται εξ ενός μοιράρχου ή υπομοιράρχου ως διοικητού, ενός υπαστυνόμου, ενός ενωματάρχου, ενός αρχιφύλακος, τριών αστυφυλάκων και τριών χωροφυλάκων. Η δύναμις των Τουριστικών σταθμών όπου δια του παρόντος δεν καθορίζεται, καθορισθήσεται δια Δ/των προκαλουμένων υπό των αρμοδίων Υπουργών μετά γνώμην της Διευθύνσεως Τουριστικής Αστυνομίας εν συνεννοήσει μετά του Γεν. Διευθυντού του Ε.Ο.Τ. 18.Γ.α.2 Λειτουργία Τουριστικής Αστυνομίας Άρθρ.6.-Δια του παρόντος εκτός των ανωτέρω συνιστώνται μόνιμοι σταθμοί Τουριστικής Αστυνομίας ως ακολούθως: Μόνιμος Τουριστικός Αστυνομικός Σταθμός Ακροπόλεως εξ 1 αρχιφύλακος, 3 αστυφυλάκων. Μόνιμος Τουριστικός Αστυνομικός Σταθμός Σιδηροδρομικών Σταθμών εξ ενός υπαστυνόμου, 6 Αστυφυλάκων. Μόνιμος Τουριστικός Αστυνομικός Σταθμός Μουσείου, εξ ενός αρχιφύλακος και 6 αστυφυλάκων. Μόνιμος Τουριστικός Σταθμός Πειραιώς. Μόνιμος Τουριστικός Σταθμός Θεσσαλονίκης, Αιδηψού, Κορίνθου, Λουτρακίου, Πατρών, Μεθάνων, Κερκύρας, Υπάτης, Ηρακλείου, Τριπόλεως, Ναυπλίου, Πύργου, Ολυμπίας, Δελφών. Οι ως άνω Τουριστικοί Σταθμοί εξαρτώνται εκ των Τοπικών Αστυνομικών Αρχών εκτελούσι όμως ειδικήν Τουριστικήν υπηρεσίαν κατά τας διαταγάς της Διευθύνσεως Τουριστικής  Αστυνομίας. Άρθρ.7.-Αι εις την Τουριστικήν Αστυνομίαν αποσπάσεις ή μεταθέσεις αξιωματικών και οργάνων εκ της Χωροφυλακής και Αστυνομίας Πόλεων γίνονται πάντοτε συμφώνω γνώμη του Γεν. Διευθυντού Τουρισμού, απαραιτήτως δε τη προτάσει του Διευθυντού της Τουριστικής Αστυνομίας μετά γνώμην του Δ.Σ. του Ε.Ο.Τ. και κατ’ απόφασιν των αρχηγών των σωμάτων. Ανάκλησις της αποσπάσεως ή μεταθέσεως γίνεται κατά τον αυτόν ως άνω τρόπον απαιτουμένης δια την ανάκλησιν του Διευθυντού της Τουριστικής Αστυνομίας και συμφώνου γνώμης του Α.Σ.Τ. Άρθρ.8.-Παν όργανον της Τουριστικής Αστυνομίας λαμβάνει άμα τη αποσπάσει του δελτίον υπογεγραμμένον παρά του διευθυντού της υπηρεσίας δι’ ου περιβάλλεται δια των δικαιωμάτων του οργάνου της Τ.Α., όπερ άμα τη λήξει ταύτης παραδίδει εις την υπηρεσίαν του και υποβάλλει τούτο εις την διεύθυνσιν προς ακύρωσιν. Άρθρ.9.-Η Διεύθυνσις της Τουριστικής Αστυνομίας δια διαταγής της υπό την έγκρισιν του επί των Εσωτερικών Υπουργού ιδρύει τους απαραιτήτους Τουριστικούς Αστυνομικούς σταθμούς εν Αθήναις και Πειραιεί, τους υπαγομένους εις το αρμόδιον Τουριστικόν τμήμα. 